

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

# L Ē M U M S

Daugavpilī

2021.gada 29.jūlijā  **Nr.477**

(prot. Nr.31, 18 .§)

**Par Daugavpils pilsētas pašvaldības Jaunatnes nodaļas likvidāciju, tās funkcijas un uzdevumus nododot Daugavpils pilsētas Izglītības pārvaldei, Kultūras pārvaldei un Sporta pārvaldei**

Pamatojoties uz likuma “Par pašvaldībām” 21. panta pirmās daļas 27.punktu, ievērojot Valsts pārvaldes iekārtas likuma 10.panta desmitajā daļā noteikto principu, ka valsts pārvaldi organizē pēc iespējas efektīvi, valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi,

optimizējot pašvaldības administratīvo struktūru, nodrošinot efektīvu pašvaldības pastāvīgo funkciju izpildi un resursu efektīvu izmantošanu, nodrošinot pašvaldības politikas jaunatnes nozarē īstenošanu, atklāti balsojot: PAR – 12 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, M.Truskovskis, A.Vasiļjevs), PRET – nav, ATTURAS – 2 (P.Dzalbe, I.Šķinčs), **Daugavpils dome nolemj**:

1.Ar 2021.gada 1.oktobri likvidēt Daugavpils pilsētas pašvaldības (turpmāk – Pašvaldība) Jaunatnes nodaļu (turpmāk – Nodaļa) un tās funkcijas un uzdevumus nodot Pašvaldības iestādei “Daugavpils pilsētas Izglītības pārvalde”, Pašvaldības iestādei “Kultūras pārvalde” un Pašvaldības iestādei “Sporta pārvalde”.

2.Pašvaldības Vispārējās nodaļas personāla speciālistei A.Kokinai brīdināt Nodaļas darbiniekus par Nodaļas likvidāciju atbilstoši Darba likuma prasībām un rīkoties saskaņā ar normatīvajos aktos noteikto kārtību.

3.Pašvaldības izpilddirektorei:

3.1. izveidot komisiju nododamās mantas un saistību noteikšanai šī lēmuma 1.punktā norādītajām iestādēm;

3.2.īstenot citus pasākumus, kas nepieciešami šajā lēmumā minēto uzdevumu izpildei.

4.Ar 2021.gada 1.oktobri atzīt par spēku zaudējušu Daugavpils domes 2018.gada 8.marta lēmuma Nr.78 8. un 9.punktu, 2021.gada 15.jūlija lēmumu Nr.431.

Domes priekšsēdētājs *( personiskais paraksts)* A.Elksniņš